stanford-oval/wikipedia huggingface dataset:
รายชื่อผลงานเพลงของธงไชย แมคอินไตย์
เพลงอื่น ๆ > เพลงพิเศษ

ปี พ.ศ. 2536 เพลง "สรุปว่าบ้า" จากอัลบั้ม งานซนคนดนตรี นานที 10 ปีหน เป็นอัลบั้มฉลองครบ 10 ปีของค่ายแกรมมี่ โดยมีศิลปินมากมายร่วมขับร้องเพลง โดยเพลงที่นำมาร้องเป็นเพลงจากศิลปินอื่น เพลงสรุปว่าบ้า ธงไชยได้นำมาร้องใหม่ นักร้องต้นฉบับคือ กัมปะนี
ปี พ.ศ. 2538 เพลง "Golden Stars" เพลงประจำ "SEA Games" ครั้งที่ 13 ณ สนามกีฬาสมโภชเชียงใหม่ 700 ปี
ปี พ.ศ. 2543 เพลง "หนึ่งในร้อย" เพลงประกอบการประกวด "มิสไทยแลนด์ยูนิเวิร์ส" (Miss Thailand Universe : MTU) ทางช่อง 7
ปี พ.ศ. 2545 เพลง "เจ้าฟ้ามหาจักรี" และเพลง "บัวสวรรค์มิ่งขวัญราชมงคล" เพลงประจำสถาบันเทคโนโลยีราชมงคล ขับร้องโดย ธงไชย แมคอินไตย์ เนื่องในโอกาสที่ นายธงไชย แมคอินไตย์ ได้รับพระทานปริญญาบัณฑิตกิตติมศักดิ์ ของมหาวิทยาลัยเทคโนโลยีราชมงคล ประจำปี 2545
ปี พ.ศ. 2547 เพลง "ขวานไทยใจหนึ่งเดียว" เป็นเพลงที่แต่งโดยยืนยง โอภากุล (แอ๊ด คาราบาว) ขับร้องบันทึกเสียงโดยกลุ่มศิลปินนักร้องชาวไทยกว่า 40 ชีวิต ซึ่งมีเนื้อหาปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน จากความต้องการที่จะแสดงออกถึงความห่วงใยต่อสถานการณ์ความไม่สงบในพื้นที่ 3 จังหวัดชายแดนภาคใต้
ปี พ.ศ. 2548 เพลง "อีกไม่นาน" เพลงพิเศษเพื่อเป็นกำลังใจให้กับผู้ประสบภัย "สึนามิ" ครั้งใหญ่ในพื้นที่ภาคใต้ของประเทศไทย (26 ธันวาคม 2547)
ปี พ.ศ. 2548 เพลง "ฝากส่งใจไป" เพลงพิเศษเป็นกำลังใจให้ผู้อยู่ในพื้นที่ 3 จังหวัดชายแดนภาคใต้
ปี พ.ศ. 2548 เพลง "บ้านเรา" เพลงพิเศษประกอบโฆษณา "การท่องเที่ยวแห่งประเทศไทย ปี 2548" โครงการ "เที่ยวที่ไหนไม่สุขใจเท่าบ้านเรา"
ปี พ.ศ. 2548 เพลง "ยังจำได้ไหม" ประกอบโฆษณา "HONDA ฉลอง 40 ปี"
ปี พ.ศ. 2549 เพลง "คือสายใย" จัดทำขึ้นเพื่อใช้ในโครงการ สายใยรักแห่งครอบครัว โครงการในพระราชูปถัมภ์ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
ปี พ.ศ. 2549 เพลง "ถนนสายแสงตะวัน" จัดทำขึ้นในโครงการถนนสายแสงตะวัน เพื่อส่งเสริมคุณภาพชีวิตที่ดีในสังคม
ปี พ.ศ. 2550 เพลง "พรุ่งนี้ต้องดีกว่า" ร้องร่วมกับ ใหม่ เจริญปุระ, นัท มีเรีย, มาช่า, แบงค์ แคลช, แอม เสาวลักษณ์, ไมค์ ภิรมย์พร, พั้นช์
ปี พ.ศ. 2552 เพลง "ไปเที่ยวกัน" เพลงพิเศษประกอบโฆษณา "การท่องเที่ยวแห่งประเทศไทย ปี 2552"
ปี พ.ศ. 2552 เพลง "โลกคือบ้านเรา" เพลงประกอบการ์ตูน "เชลล์ดอน ซีซั่น 2" ทางช่อง 3
ปี พ.ศ. 2553 เพลง "อ้อมกอดจากดวงดาว" เพลงร้องร่วมแบงค์วงแคลช แต่งขึ้นในโครงการ "หนาวนี้เพื่อน้อง ปี 3" ทางช่อง 9
ปี พ.ศ. 2554 เพลง "เบิร์ดแลนด์ แดนมหัศจรรย์" เพลงประกอบการ์ตูน "เบิร์ดแลนด์ แดนมหัศจรรย์" ทางช่อง 3
ปี พ.ศ. 2555 เพลง "เธอ (เดือนในหมู่ดาว)" เพลงประกอบการประกวดมิสยูนิเวิร์สไทยแลนด์ (Miss Universe Thailand : MUT) ทางช่อง 5 และช่อง 3
ปี พ.ศ. 2562 เพลง จิตอาสา ร้องร่วมกับ พลพล, หนุ่ม กะลา, ไมค์ ภิรมย์พร, ต่าย อรทัย, กัน นภัทร, แก้ม วิชญาณี, นิว นภัสสร, จิ๋ว ปิยนุช, ที Jetset'er
เพลงอื่น ๆ > เพลงพิเศษนอกเหนือจากภาษาไทย

ปี พ.ศ. 2548 เพลง "Sampaikan Hati" หรือ "ซัมไปกันฮาตี" ภาษายาวี เพลงพิเศษเป็นกำลังใจให้ผู้อยู่ในพื้นที่ 3 จังหวัดชายแดนภาคใต้ แปลงจากเพลง "ฝากส่งใจไป" โดยเนื้อเพลงเดิมแต่งโดย นิติพงษ์ ห่อนาค ทำนองและเรียบเรียงโดยมี อภิไชย เย็นพูลสุข แปลงเนื้อเป็นภาษายาวีโดย เคน อดุล มานะ  และ ดีน เวรอน
ปี พ.ศ. 2554 เพลง "Thai for Japan" ภาษาญี่ปุ่น เพลงพิเศษเพื่อเป็นกำลังใจให้กับผู้ประสบภัย "สึนามิ" ครั้งใหญ่ของประเทศญี่ปุ่น (11 มีนาคม พ.ศ. 2554) แปลงมาจากเพลง "อีกไม่นาน"
ปี พ.ศ. 2554 เพลง "Why the Tears" ภาษาจีนแมนดาริน เพลงพิเศษเพื่อจัดทำมิวสิกวิดีโอโปรโมทการท่องเที่ยวไทย ร่วมแสดงกับ ซอนย่า ซุย (Sonia Sui) ดารา-นางแบบ จากประเทศจีน แปลงมาจากเพลง "ร้องไห้ทำไม" จากอัลบั้มอาสาสนุก เผยแพร่ตุลาคม พ.ศ. 2554
แหล่งข้อมูลอื่น

รายชื่อผลงานเพลงของธงไชย แมคอินไตย์ ที่เฟซบุ๊ก
ธงไชย แมคอินไตย์ ที่ช่องยูทูบ
| ด ค กธงไชย แมคอินไตย์ |
| --- | --- |
อัลบั้มเต็ม:  หาดทราย สายลม สองเรา (2529)  สบาย สบาย (2530)  รับขวัญวันใหม่ (2530)  ส.ค.ส. (2531)  บูมเมอแรง (2533)  พริกขี้หนู (2534)  ธ ธง (2537)  DREAM (2539)  ธงไชย เซอร์วิส (2541)  ตู้เพลงสามัญประจำบ้าน (2542)  Smile club (2544)  ชุดรับแขก (2545)  Volume 1 (2548)  ธงไชย วิลเลจ (2549)  ซิมพลีย์ เบิร์ด (2550)  อาสาสนุก (2553)  เบิร์ดมินิมาราธอน (2561)  เบิร์ด ทเวนตี้ทู (2565) 
อัลบั้มพิเศษ:  ธงไชย พ.ศ. 2501 (2531)  ขนนกกับดอกไม้ (2538)  ธงไชย เซอร์วิส พิเศษ (2541)  ร้อยเพลงรักไม่รู้จบ (2543)  Love Beat (2544)  แฟนจ๋า..สนิทกันแล้วจ้ะ (2546)  เบิร์ด-เสก (2547)  เบิร์ด เปิดฟลอร์ (2550)  SINGING BIRD (2553)  ขนนกกับดอกไม้ ตอน SECRET GARDEN (2556) 
เพลงเด่นที่มีชื่อเสียง: ด้วยรักและผูกพัน ·  สบาย สบาย ·  หมั่นคอยดูแลและรักษาดวงใจ ·  จับมือกันไว้ · บูมเมอแรง ·  คู่กัด ·  เงียบๆ คนเดียว ·  หมอกหรือควัน ·  พริกขี้หนู ·  เธอ...ผู้ไม่แพ้ ·  เหนื่อยไหม ·  ก็เลิกกันแล้ว ·  ซ่อมได้ ·  ถ่านไฟเก่า ·  ก้อนหินกับนาฬิกา ·  ลองซิจ๊ะ ·  ทำไมต้องเธอ ·  เล่าสู่กันฟัง ·  คู่แท้ ·  คนไม่มีแฟน ·  แฟนจ๋า ·  มาทำไม ·  ต้องโทษดาว · อมพระมาพูด ·  โอ้ละหนอ My Love ·  ไม่แข่งยิ่งแพ้ ·  เถียงกันทำไม ·  ช่วยรับที ·  มีแต่คิดถึง ·  อยู่คนเดียว ·  Too Much So Much Very Much ·  เรามา Sing ·  อย่าทำอย่างนี้ไม่ว่ากับใคร...เข้าใจไหม ·  คนแพ้ที่ไม่มีน้ำตา ·  พริบตา
เพลงเทิดพระเกียรติ: ต้นไม้ของพ่อ · คือสายใย · ของขวัญจากก้อนดิน ·  รูปที่มีทุกบ้าน · พ่อแห่งแผ่นดิน(ร้องหมู่) ·  ส่งนางฟ้ากลับสวรรค์ ·  ตามรอยพระราชา ·  สายใยแผ่นดิน ·  ในหลวงในดวงใจ ·  พระราชาผู้ทรงธรรม ·  เหตุผลของพ่อ
คอนเสิร์ตเต็มรูปแบบ: คอนเสิร์ตสุดชีวิต ธงไชย (2529) ·  คอนเสิร์ตเกาเหลาธงไชย (ไม่งอก) (2531) ·  คอนเสิร์ตเบิร์ด เปิ๊ด-สะ-ก๊าด (2531) ·  คอนเสิร์ตมนุษย์บูมเมอแรง (2533) ·  คอนเสิร์ตพริกขี้หนู (2534) ·  คอนเสิร์ต ธ.ธง กับ เธอ (นั่นแหละ) (2537) ·  คอนเสิร์ตดรีม (2539) · คอนเสิร์ต Green Concert Vol. 3 Singing Bird (2540)  ·  คอนเสิร์ต ธงไชยเซอร์วิส ตอน ซ่าได้ (2541) ·  คอนเสิร์ต ธงไชย เซอร์วิส พิเศษ (2542) ·  คอนเสิร์ตความรักไม่รู้จบ (2544) ·  คอนเสิร์ตสไมล์ คลับ (2544) ·  คอนเสิร์ต ฟ.แฟน (2545)  ·  คอนเสิร์ต ฟ.แฟน FUN FAIR (2546)  · คอนเสิร์ต เบิร์ดซน เบิร์ด-เสก (2547)  ·  คอนเสิร์ต โอ้ละหนอ My Love (2548) ·  คอนเสิร์ตเบิร์ดเปิดฟลอร์ (2550) ·  คอนเสิร์ต ธงไชย แฟนซี แฟนซน (2552) ·  คอนเสิร์ตเบิร์ดอาสาสนุก (2554) ·  คอนเสิร์ต รวมวง THONGCHAI concert (2559)
แบบเบิร์ดเบิร์ดโชว์: 2529 · 2530 · 2532 · 2533 · 2534 · 2537 · 2543 · 2546 · 2551 · 2555 · 2561 · 2566
คอนเสิร์ตขนนกกับดอกไม้: 2538 · 2556 · 2558 · 2567
คอนเสิร์ต Singing Bird: 2562 · 2565
ภาพยนตร์: ด้วยรักคือรัก (2528) ·  ด้วยรักและผูกพัน (2529)  · หลังคาแดง (2530) · คู่กรรม (2538)
ละครโทรทัศน์: คู่กรรม (2533) ·  วันนี้ที่รอคอย (2536)  ·  นิรมิต (2540) ·  กลกิโมโน (2558)
ดูเพิ่มเติม: ผลงานเพลง  ·  ผลงานทั้งหมด  ·  เกียรติประวัติ รางวัลทั้งหมด
ค่อม ชวนชื่น

| อาคม ปรีดากุล |
| --- | --- |
ค่อม ชวนชื่น
สารนิเทศภูมิหลัง
ชื่อเกิด: อาคม ปรีดากุล
ชื่ออื่น: ค่อม (ชื่อเล่น)
เกิด: 5 มกราคม พ.ศ. 2501 อำเภอบ้านโป่ง จังหวัดราชบุรี​ ประเทศไทย
เสียชีวิต: 30 เมษายน พ.ศ. 2564 (63 ปี) สถาบันการแพทย์จักรีนฤบดินทร์ จังหวัดสมุทรปราการ ประเทศไทย
คู่สมรส: ประภาศรี ปรีดากุล (2528 – 2564)
บุตร: 3 คน
อาชีพ: นักแสดงตลก, พิธีกร, ยูทูบเบอร์, นักแสดง
ปีที่แสดง: พ.ศ. 2525 – 2564
ฐานข้อมูล
IMDb
ThaiFilmDb
ค่อม ชวนชื่น เป็นชื่อในวงการแสดงของ อาคม ปรีดากุล (5 มกราคม พ.ศ. 2501 – 30 เมษายน พ.ศ. 2564) เป็นนักแสดงตลกชาวไทย เริ่มเป็นที่รู้จักจากการเล่นตลกคาเฟ่ในคณะชวนชื่น และต่อมาได้แสดงภาพยนตร์ เช่น 7 ประจัญบานและแสบสนิท ศิษย์ส่ายหน้า เป็นต้น มักมีเอกลักษณ์เฉพาะตัวคือการสบถคำด่า
ประวัติและครอบครัว

อาคม ปรีดากุล เกิดเมื่อวันที่ 5 มกราคม พ.ศ. 2501 ที่ตำบลสวนกล้วย อำเภอบ้านโป่ง จังหวัดราชบุรี เป็นบุตรนายวิทย์ ปรีดากุล บิดาเป็นลิเกและเป็นพี่ชายของนายชนะ ปรีดากุล (พ่อของ ยุ้ย ญาติเยอะ) อาคมเป็นนักแสดงตลกชาวไทย อดีตเคยเล่นลิเกในคณะพงศ์ศักดิ์ สวนศรี และเป็นอดีตสมาชิกตลกคณะชวนชื่น วงการบันเทิงมักจะเรียกติดปากว่า "น้าค่อม" ทั้งนี้ อาคมจบการศึกษาเพียงชั้นประถมศึกษาปีที่ 1 โดยไม่รู้หนังสือเลย แต่เขากลับเป็นคนที่มีความสามารถพิเศษเรื่องการจำบทได้อย่างแม่นยำ จากนั้นเขาประกอบอาชีพนักแสดงตลก
อาคม สมรสกับประภาศรี ปรีดากุล (ชื่อเล่น : เอ๋)​ เมื่อปลายปี พ.ศ. 2528 มีบุตร-ธิดา 3 คน คือ
ณพัชรินทร์ ไพบูลย์รัตนกิจ (เดิมชื่อ จีรนันท์ ปรีดากุล)​
กฤต ปรีดากุล
วิธาน ปรีดากุล
สุขภาพและการเสียชีวิต

เขาได้รับการวินิจฉัยเป็นโรคเบาหวาน ความดันโลหิตสูงและโรคหลอดเลือดสมอง เมื่อวันที่ 12 เมษายน พ.ศ. 2564 เขาตรวจพบว่าติดเชื้อไวรัสโคโรนา 2019 (โควิด-19) หลังจากที่เมื่อวันที่ 7 เมษายน ถ่ายทำรายการ ฮอลลีวูดเกมไนท์ไทยแลนด์ ซูเปอร์แชมป์ ที่มี บอล เชิญยิ้ม และ แจ๊ส ชวนชื่น ร่วมถ่ายทำรายการด้วย และทั้งคู่เปิดเผยเมื่อวันที่ 10 เมษายนว่า จากนั้นเขาจึงพาสมาชิกครอบครัวไปตรวจหาเชื้อ ปรากฏว่าพบเขาติดเชื้อคนเดียว เขาจึงเข้ารักษาทันทีที่โรงพยาบาลวิภาราม ก่อนย้ายไปสถาบันการแพทย์จักรีนฤบดินทร์ภายหลังจากที่อาการเริ่มทรุดลงหนักตั้งแต่วันที่ 18 เมษายน ซึ่งจากการย้ายโรงพยาบาลครั้งนี้ก่อให้เกิดกระแสในโลกออนไลน์ หลังมีคนใกล้ตัวออกมาโพสต์แสดงความเห็นใจและต้องการเปลี่ยนแพทย์ ทำให้เกิดข้อครหาเรื่องการเลือกปฏิบัติและอภิสิทธิ์ของผู้มีชื่อเสียง ภายหลังจากย้ายมาที่สถาบันการแพทย์จักรีนฤบดินทร์ อาการของเขาก็ยังไม่ดีขึ้น ต้องให้ออกซิเจนตลอดเวลา ฟอกไตเอาของเสียออกตลอด 24 ชั่วโมง และยังตรวจพบค่าเหลืองในตับพุ่งสูงมากกว่าคนปกติ และในวันที่ 20 เมษายน เชื้อไวรัสลงปอด จนกระทั่งวันที่ 29 เมษายน ณพัชรินทร์เผยว่า อาการของเขาทรุดหนักมากแม้แพทย์ทำการรักษาอย่างเต็มที่ และพบว่าอวัยวะร่างกายหลายอย่างล้มเหลว อาคมได้เสียชีวิตเมื่อวันที่ 30 เมษายน พ.ศ. 2564 เวลาประมาณ 07.28 น. ที่สถาบันการแพทย์จักรีนฤบดินทร์ ด้วยภาวะหัวใจล้มเหลวซึ่งมาจากภาวะแทรกซ้อนของโรคโควิด-19 โดยญาติได้นำร่างกลับมาประกอบพิธีกรรมทางศาสนาและฌาปนกิจศพทันทีในเวลา 15.00 น. ณ วัดพระศรีมหาธาตุวรมหาวิหาร
ผลงานการแสดง > ละครโทรทัศน์

แบ่งตามปี
พ.ศ. 2542
กองร้อย 501 (ช่อง 7)
พ.ศ. 2544
แม่มดยอดยุ่ง (ช่อง 7)
พ.ศ. 2545
อิเหนา (ช่อง 3)
มรดกหกคะเมน (ช่อง 5)
บัวกลางบึง (ช่อง 7)
เสื้อสีฝุ่น (ช่อง 3)
สะใภ้ไฮโซ (ช่อง 5)
เทพีจ้าวสังเวียน (ช่อง 7)
พ.ศ. 2546
โจรปล้นใจ (ช่อง 7)
ระเบิดเถิดเทิง ตอน ฝนดาวตก (ช่อง 5)
ระเบิดเถิดเทิง ตอน เถิดเทิงอวอร์ด 2546 (ช่อง 5)
ผ้าขี้ริ้วห่อดิน (ช่อง 3)
พ.ศ. 2547
คู่กรรม 2 (ช่อง 3)
คุณพ่อรับจ้าง (ช่อง 7)
พ.ศ. 2548
รักของนายดอกไม้ (ช่อง 3)
พ.ศ. 2549
มนต์รักล็อตเตอรี่ (ช่อง 3)
รักไต่ถัง (ช่อง 7)
วีรกรรมทำเพื่อเธอ (ช่อง 3)
พ.ศ. 2550
มดใสหัวใจซ่าส์ (ช่อง 7)
น้องเหมียวเขี้ยวเพชร (ช่อง 7)
ระเบิดเถิดเทิง ตอน ผู้ต้องสงสัย (ช่อง 5)
พ.ศ. 2551
เจาะเวลาหาโก๊ะ (ช่อง 7)
เจ้าหญิงลำซิ่ง (ช่อง 7)
คู่กิ๊กพริกกะเกลือ (ช่อง 7)
พ.ศ. 2552
รักอยู่หมัด (ช่อง 7)
เพื่อนซี้ล่องหน (ช่อง 3)
โก๊ะซ่าท้ามิติ (ช่อง 7)
พ.ศ. 2553
พระจันทร์ลายพยัคฆ์ (ช่อง 7)
ปอบอพาร์ตเมนต์ (ช่อง 7)
หลวงตามหาชน (ช่อง 3)
สลัดโสดคอมปานี (ช่อง 3)
เธอกับเขาและรักของเรา (ช่อง 7)
พ.ศ. 2554
โก๊ะ 7 (ช่อง 7)
รักไม่มีวันตาย (ช่อง 3)
พ.ศ. 2555
รักออกอากาศ (ช่อง 3)
ท่านชายในสายหมอก (ช่อง 3)
ศีล 5 คนกล้าท้าอธรรม (ช่อง 5)
กู้ภัยหัวใจแหวว (ช่อง 7)
พ.ศ. 2556
ยัยบุญกับหมอทึ่ม (ช่อง 3)
ซินเดอเรลล่ารองเท้าแตะ (ช่อง 7)
คุณแม่เฉพาะหน้า คุณย่าเฉพาะกิจ (ช่อง 7)
วิวาห์ป่าช้าแตก (ช่อง 8)
ลิเกเงินร้อย (ช่อง 7)
มิสเตอร์บ้านนา (ช่อง 3)
พ.ศ. 2557
โก๊ะ 8 ตะลุยแดนมหัศจรรย์ (ช่อง 7)
รักคุณเท่าช้าง (ช่อง 7)
พรายพยากรณ์ (ช่อง 7)
พ.ศ. 2558
LOL ชีวิตคิดบวก (ช่อง True4U)
บุษบาท่าเรือ (ช่อง 7)
สภ.รอรัก (ช่อง 7)
บริษัทฮาไม่จำกัด (ช่อง 9)
ปาฏิหาริย์รักข้ามขอบฟ้า (ช่อง 3)
เพลิงตะวัน (ช่อง 7)
พ.ศ. 2559
ส้มตำแฮมเบอร์เกอร์ (ช่อง True4U)
นางบาป (ช่อง one31)
ข่าวร้อนก่อนไก่โห่ (ช่อง 3)
ลูกเขยมะไฟ แม่ยายมะดัน (ช่อง 7)
นางฟ้าเปื้อนฝุ่น (ช่อง 7)
พ.ศ. 2560
ทรายย้อมสี (ช่อง 8)
เตียงนางไม้ (ช่อง 3)
เล่ห์รักยาใจ (ช่อง 7)
พ.ศ. 2561
คุณชายไก่โต้ง (ช่อง 7)
สภากาแฟ 4.0 (ช่อง Amarin TV 34)
พ.ศ. 2562
มนตรามหาเสน่ห์ (ช่อง PPTV 36)
แม่มดเจ้าเสน่ห์ (ช่อง GMM25)
พ.ศ. 2563
35 ดาราโชว์ เดอะซีรีส์ (ไลน์ทีวี)
ผลงานการแสดง > คอนเสิร์ต

คอนเสิร์ต เปิดพรหมลิขิต บิ๊กแอส (17 มีนาคม 2550)
คอนเสิร์ตแบบเบิร์ดเบิร์ดโชว์ 2008 (15 - 30 สิงหาคม 2551)
โชว์ป๋า พูดจาภาษาเทพ แสดงสด งดเชื่อ เบื่อทวง ของเทพ โพธิ์งาม (18 ตุลาคม 2552)
โก๊ะตี๋ 6 แพร่ง (17-18 กรกฎาคม 2553)
บันทึกการแสดง​ "ร้องรำ​ จำอวดไทย" ณ​ ศูนย์วัฒนธรรมแห่งประเทศไทย (2555)
คอนเสิร์ต James Ji Monkey King Fan Meeting วันซนซนกับคนสำคัญ ของเจมส์ - จิรายุ ตั้งศรีสุข (26 กุมภาพันธ์ 2557)
รวมใจเป็นหนึ่ง คิดถึงคนพิเศษ (18 กุมภาพันธ์ 2560)
คอนเสิร์ต 50 ปี พรีแซยิด ป้าง - นครินทร์ กิ่งศักดิ์ (30 กันยายน 2560)
คอนเสิร์ต จับมือกันไว้ตลกไทยไม่ทอดทิ้งกัน (2560)
คอนเสิร์ต Leo Presents ฮัก คอนเสิร์ต หมายเลข 2 มหกรรมเพลงไทยที่ยิ่งใหญ่ที่สุดในรอบปี (3 ธันวาคม 2560)
An unforgettable moment concert by 39 ปี เชิญยิ้ม....จากคำเชิญเล็กๆ สู่รอยยิ้มที่ยิ่งใหญ่ (1-3 มีนาคม 2562)
ผลงานการแสดง > โฆษณา

การีนาฟรีไฟร์
ธนาคารกรุงศรีอยุธยา ชุด Krungsri Auto ของ Suneta House
ผลงานการแสดง > ผลงานอื่น

มิวสิควีดีโอเพลง "ฟ้าฮ้องบึ้ม" ของ จินตหรา พูนลาภ (2558)
เข้าเล่นเกมส์ในรายการ หัวท้ายตายก่อน (2564)
ภายหลังการเสียชีวิตก็ได้คว้ารางวัล Cannes Lions Bronze Award ในหมวด Entertainment จากคานส์ ประเทศฝรั่งเศส
ผลงานการแสดง > รางวัล

Ha Awards 2016 สาขาดาวค้างฟ้า
Ha Awards 2018 สาขาสมทบบาทฮาแห่งปี
แหล่งข้อมูลอื่น

ค่อม ชวนชื่น ที่อินสตาแกรม
ค่อม ชวนชื่น ที่อินเทอร์เน็ตมูวีเดตาเบส
รางวัลพานแว่นฟ้า

รางวัลพานแว่นฟ้า เป็นรางวัลการประกวดผลงานเขียน วรรณกรรมการเมือง จัดโดยสมาคมนักเขียนแห่งประเทศไทยและรัฐสภาไทย เพื่อสนับสนุนการปกครองระบอบประชาธิปไตยในระบบรัฐสภา อันมีพระมหากษัตริย์เป็นประมุข และให้ประชาชนได้ใช้เสรีภาพแสดงออกทางการเมืองและสืบสานวรรณกรรมการเมืองให้มีส่วนปลุกจิตสำนึกประชาธิปไตย จัดขึ้นครั้งแรกเมื่อ พ.ศ. 2545 ในวาระครบรอบ 70 ปี ของรัฐสภา โดยได้จัดประกวดวรรณกรรมเรื่องสั้นการเมืองขึ้นเป็นครั้งแรก และในปี พ.ศ. 2546 ได้เพิ่มประเภทบทกวีการเมืองเข้าประกวดด้วย รวมทั้งแบ่งเป็นระดับนักเรียนและระดับประชาชน จนถึงปี พ.ศ. 2548 ได้ยกเลิกการแบ่งระดับไป การประกวดรางวัลพานแว่นฟ้าได้จัดต่อเนื่องกันมาทุกปี (เว้นปี 2557 มีการยกเลิกการประกวดกลางคัน โดยอ้างความเหมาะสมกับสภาพสถานการณ์ทางการเมือง เนื่องจากมีการรัฐประหาร) นับเป็นรางวัลทางวรรณกรรมที่ทรงอิทธิพลอีกรางวัลหนึ่งในยุคนี้
รางวัลพานแว่นฟ้า รับผลงานส่งเข้าประกวดทุก ๆ ต้นปี โดยจะรับผลงานประเภทต่าง ๆ และประกาศผลการประกวดในช่วงสัปดาห์สุดท้ายของเดือนพฤศจิกายน หรือสัปดาห์แรกของเดือนธันวาคม อันเป็นวาระของวันรัฐธรรมนูญ (10 ธันวาคม)
จำนวนผลงานที่ส่งเข้าประกวด

พ.ศ. 2545 - ครั้งที่ 1 มีผลงานส่งเข้าประกวดทั้งหมด 86 เรื่อง
พ.ศ. 2546 - ครั้งที่ 2 มีผลงานส่งเข้าประกวดทั้งหมด 372 เรื่อง
พ.ศ. 2547 - ครั้งที่ 3 มีผลงานส่งเข้าประกวดทั้งหมด 501 เรื่อง
พ.ศ. 2548 - ครั้งที่ 4 มีผลงานส่งเข้าประกวดทั้งหมด 580 เรื่อง
พ.ศ. 2549 - ครั้งที่ 5 มีผลงานส่งเข้าประกวดทั้งหมด 408 เรื่อง
พ.ศ. 2550 - ครั้งที่ 6 มีผลงานส่งเข้าประกวดทั้งหมด 651 เรื่อง
พ.ศ. 2551 - ครั้งที่ 7 มีผลงานส่งเข้าประกวดทั้งหมด 702 เรื่อง
พ.ศ. 2552 - ครั้งที่ 8 มีผลงานส่งเข้าประกวดทั้งหมด 877 เรื่อง
พ.ศ. 2553 - ครั้งที่ 9 มีผลงานส่งเข้าประกวดทั้งหมด 611 เรื่อง
พ.ศ. 2554 - ครั้งที่ 10 มีผลงานส่งเข้าประกวดทั้งหมด 729 เรื่อง
พ.ศ. 2555 - ครั้งที่ 11 มีผลงานส่งเข้าประกวดทั้งหมด 777 เรื่อง
พ.ศ. 2556 - ครั้งที่ 12 มีผลงานส่งเข้าประกวดทั้งหมด 724 เรื่อง
พ.ศ. 2557 - (ยกเลิกการประกวด)
พ.ศ. 2558 - ครั้งที่ 13 มีผลงานส่งเข้าประกวดทั้งหมด 125 เรื่อง
พ.ศ. 2559 - ครั้งที่ 14 มีผลงานส่งเข้าประกวดทั้งหมด 657 เรื่อง
พ.ศ. 2560 - ครั้งที่ 15 มีผลงานส่งเข้าประกวดทั้งหมด 733 เรื่อง
พ.ศ. 2561 - ครั้งที่ 16 มีผลงานส่งเข้าประกวดทั้งหมด 794 เรื่อง
พ.ศ. 2562 - ครั้งที่ 17 มีผลงานส่งเข้าประกวดทั้งหมด 914 เรื่อง
พ.ศ. 2563 - ครั้งที่ 18 มีผลงานส่งเข้าประกวดทั้งหมด 1,214 เรื่อง
พ.ศ. 2564 - ครั้งที่ 19 มีผลงานส่งเข้าประกวดทั้งหมด 1,000 เรื่อง
นักประพันธ์และวรรณกรรมที่ได้รับรางวัลพานแว่นฟ้า

รายนามนักประพันธ์และรายชื่อวรรณกรรมที่ได้รับรางวัลพานแว่นฟ้า
รางวัลพานแว่นฟ้าเกียรติยศ

ในปี พ.ศ. 2554 อันเป็นปีครบรอบหนึ่งทศวรรษของรางวัลพานแว่นฟ้า คณะกรรมการรางวัลพานแว่นฟ้า ได้พิจาณาเลือกสรรวรรณกรรมการเมืองรางวัลพานแว่นฟ้าเกียรติยศ 10 รางวัล ได้แก่
ขอบฟ้าขลิบทอง ของ อุชเชนี หรือ ประคิณ ชุมสาย ณ อยุธยา
คุณภาพชีวิต ปฏิทินแห่งความหวังจากครรภ์ถึงเชิงตะกอน ของ ป๋วย อึ๊งภากรณ์
แด่ วัยดรุณของชีวิต ของ ทวีปวร หรือ ทวีป วรดิลก
ทานตะวันดอกหนึ่ง ของ เสนีย์ เสาวพงศ์ หรือ ศักดิชัย บำรุงพงศ์
ธรรมาธิปไตย : หลักปฏิบัติศาสนาและศีลธรรม (ตัดตอนจาก คู่มือมนุษย์ ฉบับปฏิบัติธรรม) ของ พุทธทาสภิกขุ หรือ พระธรรมโกศาจารย์ (เงื่อม อินทปัญฺโญ)
นักกานเมือง ของ ลาว คำหอม หรือ คำสิงห์ ศรีนอก
เปิบข้าว (ตัดตอนจาก วิญญาณหนังสือพิมพ์ คำเตือนจากเพื่อนเก่าอีกครั้ง) ของ จิตร ภูมิศักดิ์
หมาตำรวจ ของ หม่อมราชวงศ์คึกฤทธิ์ ปราโมช
อาชญากรผู้ปล่อยนกพิราบ ของ ดอกประทุม หรือ กุหลาบ สายประดิษฐ์ และเรื่อง
อีศาน ของ นายผี หรือ อัศนี พลจันทร
โดยการมอบรางวัลดังกล่าว เป็นการมอบให้กับผลงานของนักเขียนไทยในอดีตที่มีเนื้อหาสาระแสดงทัศนะหรือสะท้อนประเด็นเกี่ยวกับประชาธิปไตยในสังคมไทยในอดีตและปัจจุบันได้อย่างลุ่มลึก หลากหลาย งดงาม สมควรเผยแพร่ให้เป็นแบบอย่างเพื่อปลุกเร้าหรือเป็นแรงบันดาลใจแก่ผู้รักประชาธิปไตยในสังคมไทย
สิ่งตีพิมพ์ - เอกสารอ้างอิง

คืนเดือนเพ็ญ : รวมวรรณกรรมเรื่องสั้นการเมืองรางวัลพานแว่นฟ้า ครั้งที่ 1 (สำนักพิมพ์สุขภาพใจ, 2546)
วรรณกรรมการเมืองรางวัลพานแว่นฟ้า ครั้งที่ 2 (สำนักพิมพ์สุขภาพใจ, 2547)
ตานะฮ์อูมี - แผ่นดินมาตุภูมิ : วรรณกรรมการเมืองรางวัลพานแว่นฟ้า ครั้งที่ 3 (สำนักพิมพ์สุขภาพใจ, 2548)
วาวแสงแห่งศรัทธา เรื่องสั้นและบทกวีการเมือง รางวัลพานแว่นฟ้าประจำปี 2548 (สำนักพิมพ์สุขภาพใจ, กรกฎาคม 2548)
ณัฐชนน อาภาศรีรัตน์

| ณัฐชนน อาภาศรีรัตน์ |
| --- | --- |
เกิด: 13 มิถุนายน พ.ศ. 2533 (34 ปี)   จังหวัดสงขลา ประเทศไทย
อาชีพ: นักแสดง พิธีกร
ปีที่แสดง: (2554 - ปัจจุบัน)
ผลงานเด่น: (2557-2560) ข่าวเด็ดภาคดึก (2562-2566) ข่าวเด็ด 7 สี (2563)-(2565) ณัฐชนนเลิฟเลยในช่วงสนามข่าว 7 สี   (2563) - (2564) ข่าวเช้า 7 สี
สังกัด: อดีตผู้สื่อข่าว   ช่อง NBT 2 HD (2554 - 2556)   อดีตผู้ประกาศข่าว   ช่อง 7 เอชดี (2557 - 2566)   นักแสดง   Well Thailand (2568 - ปัจจุบัน)
ณัฐชนน อาภาศรีรัตน์ (เกิดเมื่อวันที่ 13 มิถุนายน พ.ศ.2533) ชื่อเล่น ณัฐ เป็นอดีตผู้ประกาศข่าวและพิธีกรในสังกัดช่อง 7 เอชดีเกิดที่จังหวัดสงขลา เริ่มเข้าสู่วงการผู้ประกาศข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน มีผลงานเป็นผู้ประกาศข่าวในอดีต "ข่าวเด็ด 7 สี", "เช้าข่าว 7 สี" และ พิธีกร "เดินหน้าประเทศไทย" เป็นต้น
ประวัติ

ณัฐชนน เกิดวันที่ 13 มิถุนายน พ.ศ. 2533 จบการศึกษาจากโรงเรียนวรนารีเฉลิม จังหวัดสงขลาจบการศึกษาปริญญาตรี มหาวิทยาลัยกรุงเทพ คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ (เกียรตินิยมอันดับ 2) ปริญญาโท มหาวิทยาลัยกรุงเทพ คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ (เกียรตินิยมอันดับ 2) และปริญญาโท มหาวิทยาลัยกรุงเทพ คณะนิเทศศาสตร์
ประวัติ > การทำงาน

ณัฐชนน เริ่มเข้าสู่วงการสู่เป็นผู้ประกาศข่าวในวัยช่วงมัธยมเคยเป็นนักร้องในวงดนตรีของเพื่อนสมัยในโรงเรียน
ในช่วงปี 2554 - 2556 ณัฐชนนเริ่มทำงานเป็นผู้ประกาศข่าวและผู้สื่อข่าวภาคสนามในสังกัด NBT 2 HD ต่อมาในปี 2557 ณัฐชนนสมัครในการเป็นผู้ประกาศข่าวและผู้สื่อข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน เป็นผู้ประกาศข่าวในสังกัดช่อง 7 สี ใน รุ่นที่ 3 พร้อมกับ สุคนธ์เพชร ผลประดิษฐานนท์, บัวบูชา ปุณณนันท์, นภัสกรณ์ เสรีโรจน์สิริ, ปิ่นปินัทธ์ ฐากุลวีรนันท์, ณิชารีย์ พัดทอง, นนททิกานต์ เฟื่องสุเมธีพงศ์, กุลธิดา พงษ์แจ่ม, และกุญชนิตา กุญชร ณ อยุธยา มีผลงานเป็นผู้ประกาศข่าวในอดีต "ข่าวเด็ด 7 สี", "เช้าข่าว 7 สี" และ พิธีกร "เดินหน้าประเทศไทย" เป็นต้น
เมื่อวันที่ 1 เมษายน พ.ศ.  2566 ณัฐชนน ตัดสินใจยุติสัญญาการเป็นผู้ประกาศข่าวสังกัดช่อง 7 เอชดี 
ภายหลังณัฐชนน ได้ลงสมัครทางการเมืองเป็นโฆษกพรรคเปลี่ยนของ พันธ์ธวัช นาควิสุทธิ์ หรือ นอท หัวหน้าพรรคเปลี่ยน เป็นต้น
ปัจจุบัน ณัฐชนน เป็นนักแสดง กำลังผลงานละครซีรีย์ในช่วงปี 2568ทางสังกัดค่าย Well Thailand อยู่ในช่วงกำลังถ่ายทำ
ผลงานผู้ประกาศข่าว > ผลงานในอดีต

2554-2556 ผู้สื่อข่าวภาคสนามใน ช่อง NBT 2 HD
2557-2561 พิธีกรรายการ เดินหน้าประเทศไทย ช่อง 7 เอชดี
2557-2560 ข่าวเด็ดภาคดึก ช่อง 7 เอชดี
2562-2566 กรีน สปอร์ต ช่วง 7 สี ช่วยชาวบ้าน ช่อง 7 เอชดี
2563-2564 ข่าวเช้า 7 สี ช่อง 7 เอชดี
2563-2565 ช่วง ณัฐชนน เลิฟเลย ในช่วง (สนามข่าว 7 สี) ช่อง 7 เอชดี
2565-2566 ข่าวเด็ด 7 สี ช่อง 7 เอชดี
รางวัล

2563 รางวัลเหมราช บุคคลต้นแบบ สาขาสื่อมวลชน ประจำปี 2563 ครั้งที่ 4
แหล่งข้อมูลอื่น

ณัฐชนน อาภาศรีรัตน์ ที่อินสตาแกรม
apasrirat ณัฐชนน อาภาศรีรัตน์ ที่เฟซบุ๊ก
วัดพระไกรสีห์

| วัดพระไกรสีห์ |
| --- | --- |


ชื่อสามัญ: วัดพระไกรสีห์, วัดกลิ่นวิไลยธาราม, วัดน้อย
ที่ตั้ง: เลขที่ 60 ซอยรามคำแหง 23 ถนนรามคำแหง แขวงหัวหมาก เขตบางกะปิ กรุงเทพมหานคร 10240
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระไกรสีห์(น้อย) อักษรย่อ วกส. เป็นวัดราษฎร์สังกัดคณะสงฆ์มหานิกาย ตั้งอยู่ริมคลองแสนแสบ ในแขวงหัวหมาก เขตบางกะปิ กรุงเทพมหานคร ซอย รามคำแหง 23
วัดพระไกรสีห์ วัดเก่าแก่ย่านรามคำแหง ที่มีอายุมากกว่า 100 ปี เดิมมีชื่อว่า วัดกลิ่นวิไลยธาราม สร้างเมื่อ พ.ศ. 2381 ในสมัยพระบาทสมเด็จพระนั่งเกล้าเจ้าอยู่หัว สยามทำสงครามกับญวนโดยการนำของเจ้าพระยาบดินทรเดชา (สิงห์ สิงหเสนี) ได้ถือโอกาสให้ทหารในกองทัพร่วมกันสร้างวัดเทพลีลา ด้วยเหตุที่วัดเทพลีลาตั้งอยู่บริเวณใกล้เคียงกันและมีถาวรวัตถุใหญ่โตและมั่นคงกว่า อีกทั้งเวลาพายเรือผ่านมักได้กลิ่นหอมกลุ่นมาจากภายในบริเวณวัดน้อย ชาวบ้านแถบนั้นจึงเรียกว่า วัดกลิ่นวิไลยธารามว่า และเรียกชื่อ วัดน้อย ตามประวัติข้างต้น เกจิดัง ยุคสงครามอินโดจีน พระครูสิทธิสารคุณ ( จาด คงฺคสโร ) แห่งวัดบางกระเบา ท่านเคยมาจำพรรษาอยู่ที่วัดพระไกรสีห์(น้อย) ราวๆ 2 พรรษา พ.ศ. 2437 - 2438 สมัยรัชกาลที่ 5
โบสถ์เก่า "มหาอุตม์" (ปัจจุบันรื้อแล้ว) ท่านเจ้ามา แห่ง วัดจักรวรรดิราชาวาสวรมหาวิหาร พระเกจิดังแห่งกรุงรัตนโกสินทร์ ยุคสมัยรัชกาลที่ 5 ช่วง พ.ศ. 2456 ท่านได้นิมิตฝันว่าพบพระประธานเก่าแก่องค์หนึ่งประดิษฐานอยู่ในโบสถ์เก่าทรุดโทรม มีพุทธศิลป์วิจิตรสวยงาม จึงค้นหาจนมาพบว่า คือที่วัดน้อยนี้  จึงได้ชักชวนลูกศิษย์ของท่าน เช่น เจ้ากรมเป๋อ , พระครูสอน วัดมักกะสัน พระครูสุนทราจารย์(จุ้ย) และญาติโยมอีกหลายท่าน ร่วมกันบริจาคทรัพย์และที่ดิน ในการนี้มีแม่พันเป็นหัวเรือฝ่ายฆราวาส รวมที่นาได้ทั้งหมด 18 ไร่ 2 งาน รวมเงินได้ทั้งสิ้น 312 บาท จึงได้ทำการบูรณะโบสถ์ที่ทรุดโทรม และ ปิดทองพระประธาน พระประธานหล่อด้วยสำริด เป็นของเก่ามาจากสุโขทัย ระหว่างพุทธศตวรรษที่ 19-20 ปางมารวิชัย
รายนามเจ้าอาวาส
อุโบสถย์หลังใหม่ ก่อสร้างในยุคของพระอธิการถวัลย์ โดยทำการก่อสร้างตามแบบ ก. ของกรมศิลปากร โดยได้ขอพระราชทานอัญเชิญ สมเด็จพระบรมโอรสาธิราชฯสยามมกุฏราชกุมาร( ปัจจุบัน ในหลวงรัชกาลที่ 10 ) เสด็จพระราชดำเนิน ทรงเป็นประธานในการตัดลูกนิมิต เมื่อวันจันทร์ที่ 5 กุมภาพันธ์ พ.ศ.2522                                                                                                                                                                                            พระสมเด็จฐานทอง ปี 19 ถือเป็นสุดยอดพระเครื่องของชาวศิษย์วัดพระไกรสีห์และใกล้เคียง ด้วยมวลสารจาก วัดระฆัง บางขุนพรหม และ จาก ลป.ทอง วัดราชโยธา อีกทั้งได้รับการปลุกเสกจากเกจิชื่อดังหลายรูป เช่น ลป.โต๊ะ วัดประดู่ฉิมพลี ลป.ทอง วัดก้อนแก้ว ลป.เส็ง วัดบางนา ลป.เส็ง วัดกัลยา ลพ.แพ วัดพิกุลทอง ลพ.ครื้น วัดสังโฆ ลพ.คูณ วัดบ้านไร ลพ.เปิ่น วัดบางพระ เป็นต้น หลายคนที่ห้อยคอต่างมีประสบการณ์
พระอธิการมั่น
พระอธิการจัน
พระจือ
พระอธิการแก้ว
พระครูเพิ่ม
พระอธิการถวัลย์
พระครูอุดมพัฒนคุณ
อาร์ตป็อป (อัลบั้มเพลง)

อาร์ตป็อป (อังกฤษ: Artpop หรือ ARTPOP) เป็นสตูดิโออัลบั้มชุดที่สี่ของเลดีกากา ศิลปินหญิงชาวอเมริกัน เป็นสตูดิโออัลบั้มต่อจากอัลบั้มบอร์นดิสเวย์ ที่จะมีการออกจำหน่ายอย่างเป็นทางการในวันที่ 11 พฤศจิกายน พ.ศ. 2556 โดยเธอประกาศอย่างเป็นทางการผ่านทางโซเชียลมีเดีย เฟสบุ๊ค เว็บไซต์ของเธอ และเว็บไซต์ Littlemonsters.com โดยจะมีการปล่อยซิงเกิลแรกในวันที่ 19 สิงหาคม 2556 ที่มีชื่อว่าแอพพลอส  แต่เนื่องจากโดนแฮกเกอร์นำเพลงไปปล่อยก่อนวันจริง เลดี้กาก้าจึงตัดสินใจปล่อยก่อนกำหนดเป็นวันที่ 12 สิงหาคม 2556 โดยความพิเศษของอัลบั้มนี้อยู่ที่มีแอพลิเคชั่นของอัลบั้มเอง ซึ่งเป็นอัลบั้มแรกของกาก้าที่มีการจัดทำแอพลิเคชั่นของอัลบั้มด้วย
ที่มาและการบันทึกเพลง

กาก้าได้ประกาศอัลบั้มใหม่ของเธอ อาร์ตป็อปผ่านทางรอยสักที่ท่อนแขนด้านซ้ายของเธอผ่านทางอินสตาร์แกรม โดยได้รับการยืนยันว่า นี่คือชื่ออัลบั้มอย่างเป็นทางการ ต่อมากาก้าได้โพสรูปที่เป็นตัวหนังสือภาษาอังกฤษ ที่ตีความกันได้ว่านี่คือเนื้อเพลง
โดยเพลงแรกที่กาก้าปล่อยเป็นซิงเกิ้ลอย่างเป็นทางการคือ เพลง"แอพพลอส" ที่ติดชาร์ตอันดับหนึ่งทั่วโลก รวมทั้งประเทศไทยด้วย แต่น่าเสียดายที่ไม่ติดชาร์ตอันดับหนึ่งบนไอทูนส์ของ สหรัฐ,แคนาดา,อังกฤษ
เมื่อวันที่ 25 สิงหาคม กาก้าได้แสดงเพลงแอพพลอส ที่งาน MTV Video Music awards เป็นครั้งแรก ต่อมาในวันที่ 1 กันยายน กาก้าได้แสดงคอนเสิร์ตขนาดย่อย ในงานของแอปเปิ้ล iTunes Festival ที่ลอนดอน โดยกาก้าได้นำเพลงจากอัลบั้มใหม่ของเธอทั้งหมดมาแสดง 8 เพลง ได้แก่ เพลง Aura, MANiCURE, ARTPOP, Jewels n' Drungs Ft. T.I. , Too $hort, Twista , Sexxx Dreams, Swine, I wanna be with you, Applause